बाबा महाकाल से की शिवराजसिंह चौहान के जंगलराज समाप्ती की कामना
जन जागरण यात्रा की सफलता के लिए हुआ पूजन-उज्जैन उत्तर में निकली जनजागरण यात्रा
उज्जैन। जनजागरण यात्रा पर निकले मध्यप्रदेश के कार्यकारी अध्यक्ष जीतू पटवारी ने गुरूवार को बाबा महाकाल के दरबार में अभिषेक पूजन कर जनजागरण यात्रा प्रारंभ की।
पार्षद माया राजेश त्रिवेदी ने बताया कि प्रातः 10 बजे उज्जैन उत्तर की जन जागरण यात्रा प्रारंभ करने के पहले जीतू पटवारी बाबा महाकाल के दरबार में पहुंचे। यहां बाबा महाकाल का पंचामृत पूजन करते हुए अभिषेक कर जन जागरण यात्रा की सफलता व मध्यप्रदेश में शिवराज सिंह चौहान का जंगलराज समाप्त हो इस हेतु बाबा का पूजन कर आशीर्वाद प्राप्त किया। साथ में युवक कांग्रेस के प्रदेश अध्यक्ष कुणाल चौधरी, पूर्व विधायक डॉ. बटुकशंकर जोशी, राजेंद्र भारती, शहर अध्यक्ष महेश सोनी, जिला अध्यक्ष कमल पटेल, जिला पंचायत अध्यक्ष महेश परमार, चेतन यादव, कार्यकारी अध्यक्ष रवि राय, हेमंतसिंह, नारायणसिंह भाटिया, आजम शेख, विक्की यादव, अशोक भाटी, आजाद यादव, पूर्व विधायक रामलाल मालवीय, रामेश्वर पटेल, अनंतनारायण मीणा, जयसिंह दरबार, राजेंद्र वशिष्ठ, रेखा गहलोत आदि उपस्थित थे। पूजन पं. शैलेंद्र शर्मा व पं. पीयूष चतुर्वेदी के आचार्यत्व में पूर्ण हुआ। इस अवसर पर पं. राजेश त्रिवेदी व पं. संजय जोशी भी उपस्थित रहे।
bho_Deva awa_Deva bho_Deva bho_Deva